दुखुनांथाव, उदांश्रि सानखालि नो सिमना याव पहरा होनाय सासे बिएसएफ जवान आ गावखौनो बुथारना लादों। मुङा मनबिर सिंह। मिथिना मोननायबादिब्ला बिथाङा उत्तर प्रदेश नि। करिमगन्ज जिला नि बाजारिसरा पुलिस थाना नि सिङाव थानाय भारत बांलादेश सिमना नि पुतनि आव बिबान आव दंमोन। गावनि बन्दुक जों नो गावनानै बुथारो। 42 बोसोर बैसो नि मनबिर सिंह आ बिएसएफ नि 134 नं बेटेलियान नि जवान मोन। पस्त मर्तेम नि थाखाय देहाफाहामसालि आव दैथायहरबाय। दासिम मा जाहोननि थाखाय बेबायदि खालामखो मिथिना मोनाखै। गाबोन स्पेशियेल हेलिकप्तार जों बिथांनि गोथै देहा खौ लांनाय जागोन नआव।